google/wiki40b huggingface dataset:
आईसीआईसीआई प्रूडेंशियल म्युचुअल फंड

ए. उत्पत्ति

यह एएमसी भारत में वित्तीय सेवाओं के संबंध में जाने-माने और विश्वसनीय नाम, आईसीआईसीआई बैंक और वित्तीय सेवाओं के क्षेत्र में यूके की सबसे बड़ी कंपनियों में से एक, प्रूडेंशियल पीएलसी के बीच संयुक्त उद्यम है.
बांद्रा-कुर्ला कॉम्प्लेक्स, मुंबई, भारत में स्थित अपने कॉर्पोरेट कार्यालय के साथ एएमसी ने १९९८ में संयुक्त उद्यम के शुभारंभ के समय में २ स्थानों और ६ कर्मचारियों से लेकर १.९ मिलियन निवेशकों से अधिक निवेशक आधार तक पहुँचते हुए लगभग १२० स्थानों में पहुँच के साथ १००० से अधिक कर्मचारियों की मौजूदा संख्या तक पैमाने में काफी वृद्धि देखी है.
पूरी तरह से निवेशक केंद्रित दृष्टिकोण से प्रेरित यह संस्था आज इंवेस्टमेंट एक्सपर्टाइज़, रिसोर्स बैंडविड्थ और प्रोसेस ओरिएंटेशन का उपयुक्त मिश्रण है.

उत्पाद और सेवाएँ

एएमसी सभी परिसंपत्ति वर्गों में म्युचुअल फंड क्षेत्र में प्रबंधन के अंतर्गत महत्वपूर्ण परिसंपत्तियों (एयूएम) का प्रबंधन करता है. एएमसी सभी अंतरराष्ट्रीय बाजारों में ग्राहकों के लिए अंतर्राष्ट्रीय सलाहकारी अधिदेश के साथ-साथ देश भर में फैले निवेशकों के लिए पोर्टफोलियो प्रबंधन सेवाओं और अचल संपत्ति प्रभाग की आवश्यकताओं को भी पूरा करता है.

म्युचुअल फंड

म्युचुअल फंड मुख्य रूप से खुदरा निवेशकों की आवश्यकताओं को पूरा करता है.  इसका निरंतर उद्देश्य खुदरा निवेशकों को उनके जीवन के उद्देश्यों को प्राप्त करने में उन्हें सहायता देने के लिए वित्तीय समाधान उपलब्ध कराना रहा है. आईसीआईसीआई प्रूडेंशियल एएमसी ने म्युचुअल फंड उत्पादों के अच्छी तरह से विविधतापूर्ण पोर्टफोलियो की दिशा में ग्राहकों की आवश्यकताओं को पूरा करने के अनुकूल उत्पादों को पेश किया है.

पोर्टफोलियो प्रबंधन सेवाएँ

पोर्टफोलियो प्रबंधन सेवाएँ उच्च निवल मूल्य वाले निवेशकों के लिए अधिक रिटर्न के उद्देश्य से अधिक केंद्रित पोर्टफोलियो में निवेश करना संभव बनाती हैं. वर्ष २००० में आईसीआईसीआई प्रूडेंशियल एएमसी यह सेवा प्रदान करने वाला पहला संस्थागत भागीदार था और अब १० वर्षों से अधिक समय का सफल ट्रैक रिकॉर्ड हासिल कर चुका है.

अचल संपत्ति व्यवसाय

वर्ष २००७ में अचल संपत्ति निवेश पोर्टफोलियो श्रंखला शुरू करने वाले आईसीआईसीआई प्रूडेंशियल एएमसी के साथ, अचल संपत्ति प्रभाग उच्च निवल मूल्य वाले निवेशकों और घरेलू संस्थागत निवेशकों की आवश्यकताओं को पूरा करता है.

प्रमुख प्रतिस्पर्धी

एचडीएफसी म्युचुअल फंड, रिलायंस म्युचुअल फंड, एसबीआई म्यूचुअल फंड, बिरला सन लाइफ म्युचुअल फंड और यूटीआई म्युचुअल फंड, म्यूचुअल फंड क्षेत्र के में आईसीआईसीआई प्रूडेंशियल म्युचुअल फंड के कुछ प्रतिस्पर्धी हैं.
अंतर्राष्ट्रीय कृष्णभावनामृत संघ

स्थापना एवं प्रसार

कृष्ण भक्ति में लीन इस अंतरराष्ट्रीय सोसायटी की स्थापना श्रीकृष्णकृपा श्रीमूर्ति श्री अभयचरणारविन्द भक्तिवेदांत स्वामी प्रभुपादजी ने सन् १९६६ में न्यू यॉर्क सिटी में की थी। गुरू भक्ति सिद्धांत सरस्वती गोस्वामी ने प्रभुपाद महाराज से कहा तुम युवा हो, तेजस्वी हो, कृष्ण भक्ति का विदेश में प्रचार-प्रसार करों। आदेश का पालन करने के लिए उन्होंने ५९ वर्ष की आयु में संन्यास ले लिया और गुरु आज्ञा पूर्ण करने का प्रयास करने लगे। अथक प्रयासों के बाद सत्तर वर्ष की आयु में न्यूयॉर्क में कृष्णभवनामृत संघ की स्थापना की। न्यूयॉर्क से प्रारंभ हुई कृष्ण भक्ति की निर्मल धारा शीघ्र ही विश्व के कोने-कोने में बहने लगी। कई देश हरे रामा-हरे कृष्णा के पावन भजन से गुंजायमान होने लगे।
अपने साधारण नियम और सभी जाति-धर्म के प्रति समभाव के चलते इस मंदिर के अनुयायीयों की संख्या लगातार बढ़ती जा रही है। हर वह व्यक्ति जो कृष्ण में लीन होना चाहता है, उनका यह मंदिर स्वागत करता है। स्वामी प्रभुपादजी के अथक प्रयासों के कारण दस वर्ष के अल्प समय में ही समूचे विश्व में १०८ मंदिरों का निर्माण हो चुका था। इस समय इस्कॉन समूह के लगभग ४०० से अधिक मंदिरों की स्थापना हो चुकी है।

योगदान

भारत से बाहर विदेशों में हजारों महिलाओं को साड़ी पहने चंदन की बिंदी लगाए व पुरुषों को धोती कुर्ता और गले में तुलसी की माला पहने देखा जा सकता है। लाखों ने मांसाहार तो क्या चाय, कॉफी, प्याज, लहसुन जैसे तामसी पदार्थों का सेवन छोड़कर शाकाहार शुरू कर दिया है। वे लगातार ‘हरे राम-हरे कृष्ण’ का कीर्तन भी करते रहते हैं। इस्कॉन ने पश्चिमी देशों में अनेक भव्य मन्दिर व विद्यालय बनवाये हैं। इस्कॉन के अनुयायी विश्व में गीता एवं हिन्दू धर्म एवं संस्कृति का प्रचार-प्रसार करते हैं।
केजीबी

केजीबी रूसी भाषा के शब्द कोमितेत गोसुदर्स्त्वेन्नोय बेज़ोप्स्नोस्ति (रुसी: Комитет государственной безопасности; हिन्दी: राज्य सुरक्षा समिति) का संक्षिप्त रूप है। यह १९५४ से १९९१ में सोवियत संघ के विघटन तक वहाँ की प्रमुख खुफ़िया संस्था थी। वर्तमान में एफएसबी (संघीय सुरक्षा सेवा) वहाँ की प्रमुख सुरक्षा संस्था है।
१९९० के दशक में रूस की सहायता से जॉर्जिया गणराज्य के विघटन से निर्मित सम्प्रभू राष्ट्र दक्षिण ओसेतिया गणराज्य ने अपनी केजीबी स्थापित की (समान नाम से)।
डॉ॰ भीमराव आंबेडकर विश्वविद्यालय

इंस्टीट्यूट ऑफ़ इंजनीयरिंग एंड टेक्नोलॉजी

द इंस्टीट्यूट ऑफ़ इंजनीयरिंग एंड टेक्नोलॉजी खंडारी, आगरा (आई॰ई॰टी॰ खंडारी, आगरा), खंडारी परिसर में स्थित आगरा नगर स्थित विश्वविद्यालय का एक अभियांत्रिकी संस्थान है।
वर्तमान में प्रो0 अरविन्द कुमार दीक्षित विश्वविद्यालय के उपकुलपति हैं|

सामाजिक विज्ञान संस्थान

सामाजिक विज्ञान संस्थान पालीवाल परिसर में स्थित है| यह वर्ष 1955 में स्थापित हुआ था|

दाऊदयाल व्यवसायिक शिक्षा संस्थान

दाऊदयाल व्यवसायिक शिक्षा संस्थान विश्वविद्यालय का एक शैक्षिक व्यवसायिक विभाग है| यह वर्ष 1965 में विश्वविद्यालय अनुदान आयोग की सहायता से बना था|

जीवन विज्ञान विद्यालय

जीवन विज्ञान विद्यालय विश्वविद्यालय के खण्दारी परिसर में स्थित है|
राग टोड़ी

राग तोड़ी जिसे मियां कि तोड़ी के नाम से भी जाना जाता है। ऐसा माना जाता है कि राग तोड़ी अथवा मियाँ कि तोड़ी मियाँ तानसेन के द्वारा रचित है ॥ उत्तर भारतीय संगीत में पं० भातखण्डेजी ने इसे थाट स्वरूप के आधार पर अपने थाट का आश्रय २ाग माना है। इसकी प्रकृती गंभीर है इस राग का भाव विनती या पुकार प्रतीत होती है। इसका गायन समय दिन का दूसरा प्रहर है। इस २ाग मे२ २े ग ध् कोमल एवं निशुद्ध मध्यम तिव्र प्रयोग किया जाता है। जाति सम पूर्ण है ॥
राष्ट्रीय प्रतिरक्षा विज्ञान संस्थान, नई दिल्ली

राष्ट्रीय प्रतिरक्षा विज्ञान संस्थान (एनआईआई),नई दिल्ली के पास आधारभूत एवं अनुप्रयुक्त प्रतिरक्षा विज्ञान के क्षेत्र में अतिमहत्वपूर्ण अनुसंधान शुरू करने, उसे सहायता देने, प्रोत्साहन देने, मार्गदर्शन देने और समन्वित करने का अधिदेश है। संस्थान एक वैज्ञानिक आधार तैयार करने और मौलिक अनुसंधान एवं व्यावहारिक उद्यम-साझेदारी के साथ जनसाधारण की वास्तविक उपयोगिता के लिए व्युत्पन्न समाधानों की खोज में अपनी गतिविधियों को केन्द्रित करने का कार्य जारी रखा हुआ है और इसके लिए वैज्ञानिक आधार सृजित किया है।

आरंभ

संस्थान ने अपनी शुरूआती वर्षों के दौरान शुष्क जलवायु के प्रासंगिक प्रतिरक्षा नैदानिक कीटों के विकास के लिए यू एन डी पी अनुदान प्राप्त किया था। इससे गर्भावस्था, टाइफाइड, हेपाटाइटिस-बी तथा एमीबायसिस के लिए नैदानिक कीटों का विकास हो सका था। संस्थान ने अभी तक निम्न नैदानिक कीटों का विकास, मान्यकरण तथा प्रौद्योगिकी हस्तांतरण किया है: गर्भावस्था की जाँच के लिए 2 किटें, टाइफाइड, हैपाटाइटिस-बी, एमीबिक लीवर एबसेस और इंटेस्टायनल एमीवायसिस के लिए एक-एक किट। उत्पाद स्थिरीकरण, गुणवत्ता आश्वासन और पैकेजिंग सुविधाओं की स्थापना भी की है। संस्थान ने माइकोबैक्टीरियम पर आधारित कुष्ठ रोग टीके के लिए बीज-संवर्धन संबंधी प्रौद्योगिकी तैयार की है। पॉलिमेरेस चेन रिएक्शन (पीसीआर) आधारित डीएनए अन्वेषियों को टयूबरकुलोसिस तथा ट्रांसपऊयूजन जौंडिस के कारण होने वाले हेपाटाइटिस-बी वायरस के लिए डिजाइन किया है।

एच आई वी प्रतिरक्षी भी

संस्थान ने सीरम में स्थानीय प्रभेदों की विशिष्टता सहित एचआईवी-1 तथा एचआईवी-2 प्रतिरक्षियों की उपस्थिति की पता लगाने के लिए एलिसा परीक्षण का विकास किया है। इस परीक्षण को एड्स निगरानी केन्द्रों और ब्लड बैंकों द्वारा प्रयोग के लिए डिजाइन किया गया है और यह संशोधित कीटों का एक उपयुक्त एवजी होगा। संस्थान के पास जन्म नियंत्रण बी-एचसीजी आधारित गर्भ निरोधक टीकों, सर्वव्यापी प्रभावकारी एपीटोप आधारित टीकों जैसे प्रतिरक्षा जैविक गर्भ निरोधकों के विकास और वैक्सीन डिजाइन, उत्पादन, संरूपण और वितरण को इष्टतमीकृत करने के एक ही प्रक्रियाओं और माइकोबैक्टीरियम के प्रयोग से इम्यूनोजैन तथा कुष्ठ रोग टीकों के उत्पादन के लिए पुनर्संयोजी निष्पीड़न प्रणालियों के इष्टतमीकरण, कृषि के क्षेत्र में लाभ प्राप्त करने की दृष्टि से पशुओं में गर्भावस्था का पता लगाना और भ्रूण लिंगधारण इत्यादि जैसे प्रजनन जीवविज्ञान में अनुप्रयोग, इनविट्रो निषेचन, भ्रूण संरक्षण, उत्प्रेरित प्रजनन तथा संबध्द क्षेत्रों के लिए तकनीकों के विकास संबंधी बड़ी-बड़ी परियोजनाएं हैं।
सामूहिक कृषि

सामूहिक कृषि (collective farming) ऐसी कृषि को कहते हैं जिसमें कई किसान मिलकर भागीदारी से कहीं कृषि का उद्योग चलाएँ। कुछ साम्यवादी व्यवस्थाओं में किसानो और मवेशी-पालकों को सरकारी आदेश से संगठित करके सामूहिक कृषि में लगाया गया था, मसलन भूतपूर्व सोवियत संघ की कोलख़ोज़ प्रणाली में ऐसा होता था। अन्य स्थानों पर कृषक स्वेच्छा से कृषि सहकारी योजनाओं में संगठित होकर सामूहिक खेती करते थे, उदाहरण के लिए इज़राइल की किब्बुत्ज़ प्रणाली में।
क़हवा

क़हवा (अरबी: قهوة क़ह्व‎, फ़ारसी: قهوه क़ह्वे, जिनका अर्थ है "कॉफ़ी"; उर्दू: قہوہ‎ क़ह्वा) एक प्रकार की चाय होती है जो मुख्यतः कश्मीर, अफ़्ग़ानिस्तान, और उत्तरी पाकिस्तान में पी जाती है। यह पेय कश्मीर में ख़ास तौर पर "वज़वान" भोजन के बाद लिया जाता है।
अपूर्ण इनेमलजनन

अपूर्ण इनेमलजनन (अमीलोजेनेसिस इम्पर्फेक्टा) दांतों में पाए जाने वाली वह असामान्यता है जिसमे दांतों पर इनेमल की परत चढ़ जाती है या फिर दांतों के क्राउन की परत बढ़ जाती है। अमीलोजेनेसिस इम्पर्फेक्टा दांतों में प्रोटीन्स की कमी के कारण होती है। दांतों की यह असामान्यता X अनुवांशिकी पर पाई जाती है और यह प्रबल भी होती है। इस समस्या से पीड़ित लोगो के दांतों का रंग पीला, भूरा और धुमैला होता है।अमीलोजेनेसिस इम्पर्फेक्टा दांतों के किसी भी अंक में पाया जा सकता है और इससे पीड़ित दांत बहुत ही सूक्षम होते है और इनमे दंत गुहा होने के अत्यधिक संयोग होते है।

इलाज

अक्सर पूर्ण कवरेज क्राउन से प्रभावित दांतों को ढका जाता है क्यूंकि अमीलोजेनेसिस इम्पर्फेक्टा से दांतों का रंग पीला हो जाता है जिससे बहुत से सौंदर्यशास्र-संबंधी विवाद हो जाते है। इसलिए दांतों पर क्राउन चदय जाता है। दांतों की अत्यधिक ख़राब स्थिति में दांतों को निकलना ही ठीक रहता है और उसकी जगह नए दांत लगर जाते है।
हीन ग्रह केन्द्र

हीन ग्रह केन्द्र (Minor Planet Center या MPC) अंतर्राष्ट्रीय खगोलीय संघ के अंतर्गत काम करने वाली एक संस्था है जिसका काम विश्व-स्तर पर हीन ग्रह, क्षुद्रग्रह और धूमकेतुओं से सम्बन्धित जानकारी एकत्रित करके उनकी कक्षाओं का अनुमान लगाना और इस सारी जानकारी को हीन ग्रह परिपत्रों (Minor Planet Circulars) के ज़रिये दुनिया-भर के खगोलशास्त्रियों तक पहुँचाना है। जब किसी नये हीन ग्रह की खोज होती है तो उसका औपचारिक रूप से हीन ग्रह नामांकन (Minor planet designation) भी यही संस्था करती है।

पृथ्वी-समीप वस्तुओं पर नज़र

इस केन्द्र की एक महत्वपूर्ण ज़िम्मेदारी पृथ्वी-समीप वस्तुओं पर नज़र रखना है। यदि कोई नई पृथ्वी-समीप वस्तु किसी खगोलशास्त्री को मिलती है तो वह तुरंत हीन ग्रह केन्द्र को सूचित करता है। फिर हीन ग्रह केन्द्र उसकी कक्षा का अध्ययन करके यह अनुमान लगाता है कि उस वस्तु का पृथ्वी पर आने वाले काल में प्रहार करने का क्या ख़तरा है।
तिरुवल्लुर जिला

नामोत्पत्ति

"तिरु" शब्द तमिल भाषा में संस्कृत के "श्री" शब्द से सम्बन्धित है और "एव्वुल" का अर्थ है "कहाँ सोना है"? मान्यता है कि इस क्षेत्र में भगवान वीर राघवर ने किसी साधु से पूछा था कि वे कहाँ सोएँ और इसी से इस स्थान का नामकरण हुआ।
कृति फौजदार

कृति फौजदार का बचपन बिहार के एक प्राचीन गांव [[वैशाली]], में बीता जो कि जैन धर्म की जन्मभूमि और बुद्ध की कर्म भूमि है। पांचवीं कक्षा तक उन्होंने शिक्षा दो स्कूलों से प्राप्त की, जिसमें एक निजी था, क्योंकि वहां शिक्षा की दर सबसे अच्छा था और दूसरा सरकारी स्कूल था, क्योंकि निजी स्कूल को कहीं से भी मान्यता प्राप्त नहीं थे। पांचवीं कक्षा के बाद आगे की शिक्षा उन्होंने मध्य प्रदेश से अपनी मसी के पास रह कर करी।  आजकल वे कर्नाटक के शहर हसन में मौजूद इसरो में 2013 से बतौर कंप्यूटर वैज्ञानिक काम करती हैं। वे संस्था में मौजूद मास्टर कंट्रोल फैसिलिटी (एमसीएफ) में काम करती हैं जिस पर भू-स्थित उप्ग्रिहों जैसे- इनसेट (INSATs), जीसेट (GSATs) और आईआरऐनएसएस (IRNSSs) के पर्यवेक्षण का उपक्रम है। भू-स्थित उपग्रह जमीन से 36000 किमी ऊपर पृथ्वी की परिक्रमा करते हैं। यह उपग्रह पृथ्वी के साथ समकाल में चलते हैं और स्थिर लगते हैं और लंबे समय से स्थिरता बनाए रखने के कारण मौसम और संचार के लिए बहुत अमूल्य साबित होते हैं। मंगल परियोजना में कृति और बाकि  मास्टर कंट्रोल सुविधा टीम ने यह सुनिश्चित करना था कि उपग्रह स्वस्थ  रहे और उस पर सूर्य और चंद्रमा ग्रुत्वकर्षण का कोई बुरा प्रभाव न हो। 

Why does she have Wikipedia page? What has she contributed to that demands a complete page?
जे. शांता

जे. शांता भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के बेल्लारी चुनाव क्षेत्र से १५ वीं लोकसभा के लिए सदस्य निर्वाचित हुए हैं।
दक्षिण अफ्रीका क्रिकेट टीम का इंग्लैंड दौरा

टेस्ट सीरीज

साल 1889 से अब तक 149 मैचों की 36 सीरीज हुई हैं। उसमें इंग्लैंड ने 22 सीरीज जीते हैं।

वनडे सीरीज

साल 1991 से अब तक 59 मैचों की 26 (उसमें विश्व कप, ट्रॉफी, इतर) सीरीज हुई हैं। उसमें इंग्लैंड ने 5 सीरीज जीती हैं।

टी20ई सीरीज

साल 2007 से अब तक 15 मैचों की 11 (उसमें विश्व कप) सीरीज हुई हैं। उसमें इंग्लैंड ने 1 सीरीज जीती है और 1 विश्व कप जीता है। दो सीरीज ड्रॉ हुई हैं।
भोजशाला

भोजशाला, राजा भोज द्वारा निर्मित संस्कृत अध्ययन का केन्द्र तथा सरस्वती का मन्दिर था। बीसवीं शदी के आरम्भिक दिनो से मध्य प्रदेश के धार में स्थित वर्तमान भोजशाला को विवादित कामिल मौला मसजिद माना जाने लगा है।
सरस्वती का यह भव्य मंदिर पूर्व कि ओर मुख किये हुए बहुमंजिला आयताकर भवन है जो अपने वास्तु शिल्प के लिए विश्व भर में प्रसिद्ध है।

परिचय

महारजा भोज माँ सरस्वती के वरदपुत्र थे। उनकी तपोभूमि धारा नगरी में उनकी तपस्या और साधना से प्रसन्न हो कर माँ सरस्वती ने स्वयं प्रकट हो कर दर्शन दिए। माँ से साक्षात्कार के पश्चात उसी दिव्य स्वरूप को माँ वाग्देवी की प्रतिमा के रूप में अवतरित कर भोजशाला में स्थापित करवाया जहाँ पर माँ सरस्वती की कृपा से महराजा भोज ने ६४ प्रकार की सिद्धियाँ प्राप्त की। उनकी अध्यात्मिक, वैज्ञानिक, साहित्यिक अभिरुचि, व्यापक और सूक्ष्म दृष्टी, प्रगतिशील सोच उनको दूरदर्शी तथा महानतम बनाती है। महाराजा भोज ने माँ सरस्वती के जिस दिव्य स्वरूप के साक्षात् दर्शन किये थे उसी स्वरूप को महान मूर्तिकार मंथल ने निर्माण किया। भूरे रंग के स्फटिक से निर्मित यह प्रतिमा अत्यन्त ही चमत्कारिक, मनोमोहक एव शांत मुद्रा वाली है, जिसमें माँ का अपूर्व सोंदर्य चित्ताकर्षक है। ध्यानस्थ अवस्था में वाग्देवी कि यह प्रतिमा विश्व की सबसे सुन्दर कलाकृतियों में से एक मानी जाती है।
माँ सरस्वती का प्राकट्य स्थल भोजशाला हिन्दू जीवन दर्शन का सबसे बड़ा अध्यन एवं प्रचार प्रसार का केंद्र भी था  जहाँ देश विदेश के लाखों विद्यार्थियों ने १४०० प्रकाण्ड विद्वान आचार्यो के सानिध्य आलोकिक ज्ञान प्राप्त किया । इन आचार्यो में भवभूति, माघ, बाणभट्ट, कालिदास, मानतुंग, भास्करभट्ट, धनपाल, बौद्ध संत बन्स्वाल, समुन्द्र घोष आदि विश्व विख्यात है। महाराजा भोज के पश्चात अध्यन अध्यापन का कार्य २०० वर्षो तक निरन्तर जारी रहा।
माँ के प्रगट्य स्थल पर सेकड़ो वर्षो से अविरत आराधना, यज्ञ, हवन, पूजन एवं तपस्वियों की साधना से भोजशाला सम्पूर्ण विश्व में सिद्ध पीठ के रूप में आस्था और श्रद्धा का केंद्र है। १२६९ इसवी से ही इस्लामी आक्रंताओ ने अलग अलग तरीको से योजना पूर्वक भारत वर्ष के इस अध्यात्मिक और सांस्कृतिक मान बिंदु भोजशाला पर आक्रमण किया जिसे तत्कालीन हिन्दू राजाओ ने विफल कर दिया।
सन १३०५ मे इस्लामी आक्रान्ता अलाउद्दीन खिलजी ने भोजशाला पर आक्रमण कर माँ वाग्देवी की प्रतिमा को खंडित कर दिया तथा भोजशाला को के कुछ भाग को भी ध्वस्त किया। १२०० आचार्यो की हत्या कर यज्ञ कुण्ड में डाल दिया। राजा मेदनीराय ने वनवासी धर्मयोधाओ को साथ ले कर मुस्लिम आक्रान्ताऔ को मार भगाया गया। तत्पश्चात १९०२ में से वाग्देवी की प्रतिमा को मेजर किनकैड अपने साथ इंग्लेंड ले गया, जो, आज भी लन्दन संग्रहालय में कैद है।
यशपाल शर्मा (क्रिकेट खिलाड़ी)

यशपाल शर्मा एक पूर्व भारतीय क्रिकेट टीम के क्रिकेट खिलाड़ी है  जिनका जन्म ११ अगस्त १९५४ को पंजाब के लुधियाना जिले में हुआ था। यह एक दायें हाथ के बल्लेबाज और गेंदबाज रहे है।
शर्मा ने अपने अंतरराष्ट्रीय क्रिकेट करियर में कुल ३७ टेस्ट और ४२ एक दिवसीय अंतरराष्ट्रीय मैच खेले।
कुछ साधारण प्रदर्शनों के बाद, शर्मा को १९८३ क्रिकेट विश्व कप के लिए भारतीय टीम में चुना गया था। शुरुआती मैच में उन्होंने ८९ रन बनाए और भारत ने वेस्टइंडीज क्रिकेट टीम को विश्व कप मैच में हराने में कायमाबी हासिल की। इंग्लैंड के खिलाफ सेमीफाइनल में उन्होंने फिर से अच्छा प्रदर्शन किया और ६१ रनों की पारी खेली।

करियर

यशपाल शर्मा ने अपने अंतराष्ट्रीय क्रिकेट करियर में कुल ३७ टेस्ट और ४२ एक दिवसीय अंतरराष्ट्रीय मैच खेले, जिसमें क्रमशः टेस्ट में ३३.४५ की औसत से १६०६ और २८.४८ की औसत से ८८३ रन बनाए। इस दौरान उन्होंने टेस्ट में २ शतक बनाए और वनडे में ४ अर्धशतक बनाए थे।
चेतन शर्मा जो भारतीय टीम के पूर्व क्रिकेटर है वो उनके भतीजे है।
एवियन सार्कोमा ल्यूकोसिस वाइरस

एवियन सार्कोमा ल्यूकोसिस वाइरस एक विषाणु है।
संस्पर्श प्रक्रम

संस्पर्श प्रक्रम (contact process) गन्धकाम्ल निर्माण की वर्तमान समय में प्रचलित विधि है। यह उच्च सान्द्रता वाले अम्ल के निर्माण में उपयोगी है। इस अभिक्रिया में प्लेटिनम का उपयोग उत्प्रेरक के रूप में किया जाता है। किन्तु इस प्लेटिनम के साथ आर्सैनिक की अशुद्धियाँ अभिक्रिया करने का दर रहता है, अतः आजकल वेनेडियम आक्साइड (V₂O₅) का उत्प्रेरक के रूप में उपयोग होता है।
सन १८३१ में इस प्रक्रम का पैटेन्ट ब्रिटेन के सिरका व्यापारी पेरेगिन फिलिप्स ने किया था। उच्च सान्द्रता वाले गन्धकाम्ल के उत्पादन के अलावा इस प्रक्रम की विशेषता यह है कि इससे सल्फर ट्राइऑक्साइड और ओलिअम भी प्राप्त होता है।
1988 मियामी मास्टर्स

पुरुष एकल

मैट्स विलेंडर ने  जिमी कोनर्स को 6-4, 4-6, 6-4, 6-4 से हराया।
आर्कन्सा

आर्कन्सा (अंग्रेज़ी: Arkansas) संयुक्त राज्य अमेरिका के दक्षिण-पूर्वी क्षेत्र में स्थित राज्य है। इसका नाम कुँपव इंडियन लोगो का एक अल्गोंक्विन नाम है। आर्कन्सा छह राज्यों के साथ सीमा रखता है, अपने पूर्वी हिस्से में मुख्यतः मिसिसिपी नदी के द्वारा परिभाषित सीमा के साथ. राज्य में इसकी ओज़र्क्स और उअचिता पर्वत है, जो की अमेरिका के गृह उचे जमीनों के साथ मिसिसिपी नदी के पूर्वी नीचे भूगोल के जनक है। राजधानी और सबसे अधिक आबादी वाला शहर लिटिल रॉक, राज्य के मध्य भाग में स्थित है। अंग्रेज़ी अधिकारिक भाषा है। 2017 में इसकी जनसंख्या 30,00,942 अनुमानित की गई है।
आर्कन्सा में क्षेत्र के हिसाब से 29वां सबसे बड़ा और आबादी के हिसाब से 33वां सबसे बड़ा अमेरिकी राज्य है। 15 जून 1836 को इसको राज्य बनाया गया था। 1861 में आर्कन्सा संयुक्त राज्य से अलग हो गया और अमेरिकी गृहयुद्ध के दौरान परिसंघीय राज्य अमेरिका में शामिल हो गया। 1868 में संघ में लौटने पर, गुलामी और वृक्षारोपण अर्थव्यवस्था पर इसके निर्भरता के कारण राज्य को भुगतना पड़ा और राज्य आर्थिक और सामाजिक रूप से पीछे रह गया। द्वितीय विश्व युद्ध के बाद आर्कन्सा ने अर्थव्यवस्था में विविधता लाना शुरू किया और अब वो अपने सेवा उद्योग, विमान, मुर्गी पालन, इस्पात, पर्यटन, कपास, और चावल पर निर्भर करता है।
न्यूयॉर्क आइलैंडर्स

न्यूयॉर्क आइलैंडर्स, एक प्रसिद्ध आइस हॉकी टीम है, जो न्यूयॉर्क में आधारित है। वे नैशनल हॉकी लीग में खेलते हैं।
१७२७ ईसा पूर्व

१७२७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७२७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पिरिक जीत

किसी मुक़ाबले में पिरिक जीत (अंग्रेजी: Pyrrhic victory, पिरिक विक्ट्री) ऐसी जीत को कहा जाता है जिसको पाने के लिए विजेता को इतनी भारी हानि उठानी पड़े कि वास्तव में यह असली जीत ही न हो। यह आधुनिक भाषा में एक सूत्रवाक्य बन चुका है जिसका अर्थ है "ऐसी जीत जो ली तो जा सकती है, लेकिन अपने ही भले के लिए लेनी नहीं चाहिए।"

शब्दोत्पत्ति

माना जाता है कि "पिरिक जीत" का नाम प्राचीन यूनान और अल्बानिया के सीमावर्ती इलाके में स्थित इपायरस क्षेत्र के राजा पिरस (Pyrrhus, यूनानी: Πύρρος) पर रखा गया। इनकी रोमन साम्राज्य की फ़ौजों से सन् २८० ईसापूर्व में हेराक्लेया में और आस्क्युलम में २७९ ईसापूर्व में दो युद्ध हुए जिनमें यह विजयी रहे। हालांकि दोनों युद्धों में पिरिक सेना की मृतों से अधिक रोमन सेना के मृत थे, फिर भी रोमन सेना पिरस की सेना से कई गुना बड़ी थी और इन हारों के बावजूद उन्हें अंत में पराजित करने में सक्षम थी। कहा जाता है कि जब किसी ने राजा पिरस को उनकी जीत पर मुबारक दी तो उन्होंने कहा कि "अगर हम रोमनों से एक और युद्ध जीत गए, तो हम पूरी तरह बरबाद हो जाएँगे।"

प्रयोग का उदाहरण

कई आधुनिक युद्धों के सन्दर्भ में इस सूत्रवाक्य का प्रयोग हुआ है। मिसाल के लिए भूतपूर्व अमेरिकी राष्ट्रपति जॉर्ज वॉकर बुश द्वारा आरम्भ किये गए सन् २००३ के इराक़ युद्ध में औपचारिक रूप से तो अमेरिका की जीत हुई क्योंकि उनके मुख्य प्रतिद्वंदी, इराक़ के भूतपूर्व शासक सद्दाम हुसैन, की सेनाएँ हार गई और स्वयं सद्दाम हुसैन को फांसी मिली। फिर भी युद्ध में औपचारिक जीत के बाद अमेरिका की सेनाएँ इराक़ में गृह युद्ध और विद्रोहों में फँस गई और सन् २०११ तक ४,५०० से भी अधिक अमेरिकी सैनिक अपनी जानें खो चुके थे। इस स्थिति को राष्ट्रपति बुश की नीतियों के आलोचकों ने "पिरिक जीत" बुलाया है।
मार्गरेट रिया सेडन

मार्गरेट रिया सेडन एक चिकित्सक और NASA की रिटायर्ड अंतरिक्ष यात्री है।
अपनी पहली अंतरिक्ष यात्रा के बाद उन्होंने तीन अंतरिक्ष शटल उड़ानों पर उड़ान भरी मिशन विशेषज्ञ के रूप में STS-51-D,STS-40 में और STS-58 में पेलोड कमांडर के रूप में। अपने अंतरिक्ष यात्री कार्यक्रम के कैरियर के पहले और बाद में टेक्सास में वह चिकित्सा समुदाय में सक्रिय रहे। उनका जन्म ८ नवम्बर १९४७ में टेक्सास के शहर में हुआ था। और व्ही से ही उन्होंने अपनी स्नातक स्तर की पढ़ाई भी पूरी की। १९७० में में उन्होंने कैलिफोर्निया विश्वविद्यालय, बर्कले से फिजियोलॉजी में स्नातक की डिग्री प्राप्त की और १९७३ में उन्होंने टेनेसी कॉलेज ऑफ मेडिसिन विश्वविद्यालय से चिकित्सा के डॉक्टरेट की पढाई पूरी की। मार्गरेट रिया सेडन को जनवरी १९७८ में NASA ने अंतरिक्ष यात्री के रूप में चुना और उनकी अंतरिक्ष की यात्रा अगस्त १९७९ में प्रारम्भ हुई। नासा में उनका काम विभिन्न प्रकार के क्षेत्रों में था, जिसमें ओर्बिटर और पेलोड सॉफ्टवेयर, स्पेस शटल एवियोनिक्स एकत्रीकरण प्रयोगशाला, फ्लाइट डेटा फाइल,शटल चिकित्सा किट और चेकलिस्ट, लॉन्च और लैंडिंग बचाव हेलीकॉप्टर चिकित्सक, एसटीएस -6 के लिए चालक दल की सदस्य, चालक दल के उपकरण, नासा के एयरोस्पेस मेडिकल सलाहकार समिति की सदस्यता, फ्लाइट क्रू संचालन के निदेशक के तकनीकी सहायक और हेलीकॉप्टर कम्युनिकेटर
मिशन नियंत्रण केंद्र में। वह शटल/मीर पेलोड के लिए फ्लाइट क्रू संचालन के निदेशक की सहायक भी थी। वह अंतरिक्ष की तीन उड़ानों की अनुभवी और ७२२ घंटे से अधिक समय अंतरिक्ष में बिताने का अनुभव भी रखती है।
इसी दौरान उन्होंने कपने सहकर्मी अंतरिक्ष यात्री रोबर्ट गिब्ब्सों से विवाह किया और उनके तीन बच्चे हुए। सितंबर १९९६ में, उन्हें नासा द्वारा विस्तृत किया गया, नैशविले टेनेसी में वेंडरबिल्ट यूनिवर्सिटी के मेडिकल स्कूल में। वहां उन्होंने अप्रैल १९८८ में न्यूरोलैब स्पैकेलाब फ्लाइट पर अंतरिक्ष शटल कोलंबिया में उड़ान भरने वाले कार्डियोवैस्कुलर प्रयोगों की तैयारी में सहायता करवाई। और नवम्बर १९९७ में वह NASA से retired हुई और अब वह वेंडरबिल्ट मेडिकल ग्रुप के सहायक चिकित्सा दल की मुख्य अधिकारी हैं।
एनवीएस रेड्डी

प्रारंभिक जीवन और पृष्ठभूमि

रेड्डी ने जवाहरलाल नेहरू विश्वविद्यालय, दिल्ली से स्नातक किया। उन्होंने वडोदरा में रेलवे स्टाफ कॉलेज में इंजीनियरिंग में पाठ्यक्रम में भाग लिया।

करियर

रेड्डी इंडियन रेलवे अकाउंट्स सर्विस (IRAS) से हैं। उन्हें 1983 में सिकंदराबाद में पहली पोस्टिंग मिली थी। एचएमआरएल के प्रबंध निदेशक के रूप में नियुक्त होने से पहले उन्हें कोई तकनीकी अनुभव नहीं था। उन्होंने कोंकण रेलवे के साथ काम किया था। रेड्डी केंद्रीय रेलवे मंत्रालय से आंध्र प्रदेश ट्रांसको सहायक APNPDCL के कार्यकारी निदेशक (वित्त) के रूप में जुलाई 2002 में शामिल होने के लिए आए थे। बाद में, उन्हें दिसंबर 2003 में एमएमटीएस के अतिरिक्त आयुक्त (एमसीएच) और परियोजना निदेशक के रूप में नियुक्त किया गया था। जनवरी 2009 में आंध्र प्रदेश राज्य की वाई॰ एस॰ राजशेखर रेड्डी सरकार की सेवा में स्थायी रूप से अवशोषित कर लिया गया।. वह जून 2020 में अपनी सेवानिवृत्ति तक इस पद पर बने रहेंगे। रेड्डी हैदराबाद के लिए फ्लाईओवर परियोजना की योजना और निष्पादन के पीछे थे और उन्होंने हैदराबाद मेट्रो रेल परियोजना को सार्वजनिक निजी भागीदारी (पीपीपी) के आधार पर साकार करने में एक महत्वपूर्ण भूमिका निभाई। दिल्ली मेट्रो के पूर्व एमडी ई श्रीधरन की आशंकाओं और सत्यम घोटाला के बावजूद रेड्डी मेट्रो परियोजना को अंजाम देने में सक्षम थे।
सापाहार उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

सापाहार उपजिला बांग्लादेश के पूर्वी भाग में, राजशाही विभाग के नओगाँ जिले में स्थित है।